section_heading: Litva
paragraph_text: Jedna od prvih odluka nove vlasti bila je ona o povratku Katedrale u Vilniusu Katoličkoj Crkvi koja je dotad bila prenamijenjena u muzej likovne umjetnosti. Himna Litve, kao i nacionalna trobojnica ponovo su legalizirani 18. studenoga 1988. godine, zamijenivši tako zastavu i himnu Litavske SSR. Uslijedilo je i priznanje litavskoga jezika kao službenog, čime je on postao jedini službeni jezik u zemlji.<ref> Iako je potonja odluka bila ključna za uklanjanje nekih prosovjetskih čelnika iz vrha partije, izazvala je negodovanje među zajednicama u kojima su se govorili poljski i ruski jezik. Sljedeći potez bilo je obnavljanje brojnih nacionalnih spomenika, koji su ponovno postavljani tijekom 1988. i 1989. godine.